Diari Oficial de la Generalitat Valenciana


Sumari del DOGV 6552, del 27-06-2011 (2011/7443)

DECRET 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2011/06/27/75**

### Versions

 14/12/2013 - Actualitat  Text inicial: 27/06/2011 - 13/12/2013 

### Dades del document

Número de DOGV
:   6552

Data del DOGV
:   27-06-2011

Secció del DOGV
:   I. DISPOSICIONS GENERALS

Número del document
:   2011/7443


Data del document
:   27-06-2011

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Govern Valencià
    * Presidència de la Generalitat
    * Conselleria de Presidència
    * Conselleria d'Economia, Indústria i Comerç
    * Conselleria d'Hisenda i Administració Pública
    * Conselleria d'Educació, Formació i Ocupació
    * Conselleria de Sanitat
    * Conselleria d'Infraestructures, Territori i Medi Ambient
    * Conselleria de Justícia i Benestar Social
    * Conselleria d'Agricultura, Pesca, Alimentació i Aigua
    * Conselleria de Turisme, Cultura i Esport
    * Conselleria de Governació
    * administració regional
    * legislació
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 14.12.2012**

**DECRET 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.**

**[(DOCV núm. 6552 de 27.06.2011)](http://www.docv.gva.es/datos/2011/06/27/pdf/2011_7443.pdf) Ref. 007539/2011**

PREÀMBUL

Iniciada la VIII legislatura de les Corts, i una vegada establides mitjançant el Decret 5/2011, de 21 de juny, del president de la Generalitat, les conselleries en què s'organitza l'administració de la Generalitat, així com les diferents secretaries autonómiques que les integren, pertoca adoptar les mesures organitzatives necessàries per tal d'establir-ne l'estructura bàsica directiva, tot aixó amb l'objectiu primordial d'atendre amb eficàcia les competències que els han estat atribuïdes.

En virtut d'aixó, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i la deliberació prèvia del Consell, en la reunió del dia 24 de juny de 2011,

DECRETE

TÍTOL I .Presidència de la Generalitat

**Article 1. Del Gabinet del President** ****[1]****

1. El Gabinet del President assumeix les funcions d'assessorament al president, impuls de l'acció interdepartamental del Consell, programació i desenvolupament dels actes del president i elaboració d'informes tècnics i polítics.

2. Del Gabinet del President depenen els órgans directius següents:

a) Direcció General d'Anàlisi i Polítiques Públiques

Assumeix les funcions d'assessorament i assistència al director del Gabinet del President, així com la realització d'estudis, informes i recopilació d'informació i documentació sobre matèries que afecten el Consell.

b) Direcció General d'Organització

Assumeix les funcions en matèria d'organització, protocol, desenvolupament dels actes del president i la coordinació de les conselleries que hi participen.

**Article 2. De la Secretaria Autonómica de Comunicació**

1. La Secretaria Autonómica de Comunicació assumeix les funcions que li atribueix l'article 68 de la Llei del Consell en matèria de política informativa, comunicació institucional de la Generalitat i relació amb els mitjans de comunicació social.

2. De la Secretaria Autonómica de Comunicació depén l'órgan directiu següent:

a) Direcció General de Relacions Informatives

Assumeix les funcions en matèria de política informativa.

TÍTOL II .Conselleria de Presidència

**Article 3. De la Secretaria Autonómica de Presidència** ****[2]****

1. La Secretaria Autonómica de Presidència assumeix les funcions que li atribueix l'article 68 de la Llei 5/1983, de 30 de desembre, del Consell, en matèria de secretariat del Consell, relacions amb les Corts, coordinació i impuls de l'acció política del Consell, coordinació general de la política legislativa del Consell, defensa en judici i assessorament en dret de la Generalitat, relacions amb la Unió Europea, l'Estat i altres comunitats autónomes, administració local, promoció institucional, imatge institucional de la Generalitat, televisió, radiodifusió i continguts, participació ciutadana, xarxes socials i les delegacions del Consell.

2. De la Secretaria Autonómica de Presidència depenen els órgans directius següents:

a) Direcció General del Secretariat del Consell i Relacions amb les Corts

Assumeix les funcions en matèria de secretariat del Consell, relacions amb les Corts, Diari Oficial de la Comunitat Valenciana, publicacions de la Generalitat, coordinació interdepartamental, Registre d'Òrgans Col·legiats, Registre de Béns i Activitats dels Alts Càrrecs, i Registre de Convenis de la Generalitat.

b) Direcció General de l'Advocacia General de la Generalitat

Assumeix les funcions d'assistència jurídica establides en la Llei 10/2005, de 9 de desembre, de la Generalitat, d'Assistència Jurídica a la Generalitat.

c) Direcció General de Relacions amb la Unió Europea

Assumeix les funcions en matèria de relacions del Consell amb els organismes de la Unió Europea i organitzacions interregionals i internacionals, relacions amb l'administració general de l'Estat i la resta de comunitats autónomes.

d) Delegació del Consell a Alacant

e) Delegació del Consell a Castelló

f) Delegació del Consell a València

g) Direcció General d'Administració Local

Exercirà les funcions relatives a l'estudi, informe i resolució dels assumptes referits al règim jurídic, personal, organització, béns i serveis de les entitats locals i organització territorial.

h) Direcció General de Promoció Institucional

Assumeix les funcions en matèria d'imatge institucional i campanyes publicitàries de la Generalitat, anuncis oficials, televisió, radiodifusió i continguts.

i) Direcció General de Participació Ciutadana

Assumeix les funcions en matèria de participació social i ciutadana, suport als col·lectius de valencians residents fora de la Comunitat Valenciana, suport a les cases regionals i federacions d'associacions d'altres comunitats autónomes a la Comunitat Valenciana, i xarxes socials.

**Article 4. De la Sotssecretaria** ****[3]****

La Subsecretaria assumix les funcions establides en l'article 69 de la Llei del Consell respecte a la Presidència i a la Conselleria de Presidència. Així mateix, li corresponen funcions de coordinació dels titulars de les subsecretaries de totes les conselleries, tant pel que fa a l'impuls de l'acció política del Consell, l'activitat legislativa i les actuacions que hagen de sotmetre's a la seua aprovació, com pel que fa a la racionalització de la gestió de l'Administració de la Generalitat.

TÍTOL III  Conselleria d'Economia, Indústria i Comerç

 

**Article 5. De la Secretaria Autonómica d'Economia, Indústria i Comerç** ****[4]****

1. La Secretaria Autonómica d'Economia, Indústria i Comerç assumeix les funcions que li atribueix l'article 68 de la Llei del Consell en matèria de planificació económica, política financera, estadística, indústria, energia, artesania, seguretat industrial, mineria, comerç interior i exterior i consum, així com investigació i innovació tecnológica.

2. De la Secretaria Autonómica d'Economia, Indústria i Comerç depenen els órgans directius següents:

a) Direcció General d'Economia.

Assumeix les funcions en matèria d'estudi i avaluació de l'economia valenciana, la programació económica i política financera, així com les relatives a supervisió de mediació d'assegurances i reassegurances privades.

b) Direcció General d'Indústria.

Assumeix les funcions en matèria d'empresa, indústria, seguretat industrial, investigació industrial i innovació i parcs tecnológics. Li correspon així mateix la coordinació de la Xarxa d'Instituts Tecnológics.

c) Direcció General de Comerç i Consum.

Assumeix les funcions en matèria d'ordenació territorial de l'activitat comercial a la Comunitat Valenciana, comerç interior, artesania i protecció i defensa dels consumidors i usuaris.

e) Direcció General d'Internacionalització.

Assumeix les funcions en matèria elaboració, gestió i execució d'actuacions per al desenvolupament i foment del comerç exterior, defensa de la internacionalització dels sectors empresarials de la Comunitat Valenciana i de la seua projecció i defensa en el mercat global.

d) Direcció General d'Energia.

Assumeix les funcions en matèria d'elaboració, gestió i execució d'actuacions per al desenvolupament i foment dels sectors energètic i miner.

**Article 6. De la Secretaria Autonómica del Sector Públic Empresarial** ****[5]****

1. La Secretaria Autonómica del Sector Públic Empresarial assumix les funcions establides en l'article 68 de la Llei del Consell en matèria de planificació, reestructuració, coordinació, control i avaluació del sector públic empresarial valencià.

2. De la Secretaria Autonómica del Sector Públic Empresarial depén el següent órgan directiu:

Direcció General del Sector Públic Empresarial.

Assumix les funcions d'execució de les actuacions derivades de la racionalització i reestructuració del sector públic empresarial valencià, així com les de seguiment i control de les dites actuacions. Al seu torn, exercix les competències de la Direcció General de la Corporació Pública Empresarial Valenciana (CPEV).

**Article 7. De la Sotssecretaria**

La Sotssecretaria assumeix les funcions establides en l'article 69 de la Llei del Consell.

TÍTOL IV. Conselleria d'Hisenda i Administració Pública ****[6]****

**Article 8. De la Secretaria Autonómica d'Hisenda i Pressupostos**

1. La Secretaria Autonómica d'Hisenda i Pressupostos assumix les funcions que li atribuïx l'article 68 de la Llei del Consell en matèria de política pressupostària, de gasto públic i tributària, i gestió de tresoreria, així com les relatives en matèria de joc.

2. De la Secretaria Autonómica d'Hisenda i Pressupostos depenen els següents órgans directius:

a) Direcció General de Pressupostos.

Assumix les funcions en matèria d'elaboració i programació pressupostària, anàlisi, planificació i avaluació del gasto públic.

b) Direcció General de Tributs.

Assumix les funcions relatives a ingressos tributaris, recaptació, gestió i inspecció de tributs i la resta de matèries d'índole fiscal.

c) Direcció General de Projectes i Fons Europeus.

Assumix les funcions de control i coordinació d'ajudes públiques de la Comunitat Valenciana, promoció del desenrotllament regional en el marc de polítiques regionals de la Unió Europea, fons europeus, així com la seua verificació i control, autorització i control de la participació de la Comunitat Valenciana en projectes europeus.

d) Direcció General de Patrimoni.

Assumix les funcions inherents al patrimoni de la Generalitat, la seua gestió immobiliària i económica, així com el parc móbil de la Generalitat.

**Article 9. De la Secretaria Autonómica d'Administració Pública**

1. La Secretaria Autonómica d'Administració Pública assumix les funcions que li atribuïx l'article 68 de la Llei del Consell en matèria de funció pública, inspecció general de servicis, atenció al ciutadà, coordinació de les infraestructures d'atenció al ciutadà i tecnologies de la informació.

2. De la Secretaria Autonómica d'Administració Pública depenen els següents órgans directius:

a) Direcció General de Recursos Humans.

Assumix les competències en matèria d'ordenació, selecció, provisió i formació del personal al servici de l'Administració del Consell i relacions sindicals.

b) Direcció General de Tecnologies de la Informació.

Assumix les funcions en matèria de modernització de l'Administració, seguretat en la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat.

**Article 10. De la Intervenció General**

La Intervenció General assumix les funcions establides en el títol III del Text Refós de la Llei d'Hisenda Pública de la Generalitat.

**Article 10.bis. De la Subsecretaria**

La Subsecretaria assumix les funcions establides en l'article 69 de la Llei del Consell, així com la central de compres de la Generalitat i la Junta Superior de Contractació Administrativa de la Generalitat

TÍTOL V .Conselleria d'Educació, Formació i Ocupació

**Article 11. De la Secretaria Autonómica d'Educació** ****[7]****

1. La Secretaria Autonómica d'Educació assumix les funcions que li atribuïx l'article 68 de la Llei del Consell en matèria de política d'ensenyança, educació, universitat i formació superior, investigació, innovació i ciència i transferència ciència-tecnologia. Així mateix, assumix directament la superior direcció de la inspecció educativa, i el foment de la participació dels diferents sectors de la comunitat escolar en la vida dels centres docents i en els órgans de representació de l'àmbit educatiu.

2. De la Secretaria Autonómica d'Educació depenen els órgans directius següents:

a) Direcció General de Centres Docents.

Assumix les funcions en matèria de centres docents, planificació educativa ordinària i servicis educatius, tot aixó referit a Educació Infantil, Educació Primària, Educació Secundària Obligatória, Batxillerat, ensenyances de règim especial, excepte les ensenyances artístiques superiors i l'educació de persones adultes.

b) Direcció General d'Innovació, Ordenació i Qualitat Educativa.

Assumix les funcions en matèria de formació del professorat, innovació educativa, ordenació acadèmica, educació a distància, avaluació general del sistema educatiu pel que fa a ensenyances no universitàries, anàlisi del seu resultat i la proposta de mesures, iniciatives i actuacions per a la millora de la qualitat de l'ensenyança.

c) Direcció General d'Universitat, Estudis Superiors i Ciència.

Assumix les funcions en matèria de proposta i execució de la política universitària i de formació superior, regulació universitària, política científica i investigació, gestió del finançament dels centres universitaris i dels recursos d'investigació, així com ensenyances artístiques superiors i funcions d'avaluació i prospectiva.

**Article 12. De la Secretaria Autonómica de Formació i Ocupació**

1. La Secretaria Autonómica de Formació i Ocupació assumeix les funcions que li atribueix l'article 68 de la Llei del Consell en matèria de formació professional reglada, ocupacional i contínua, treball, seguretat i salut laboral, foment de l'ocupació, foment del cooperativisme i de l'economia social, intermediació en el mercat laboral, relacions laborals i qualificació professional.

2. La Secretaria Autonómica de Formació i Ocupació té atribuïdes les funcions de la Direcció General del Servei Valencià d'Ocupació i Formació (SERVEF).

3. De la Secretaria Autonómica de Formació i Ocupació depenen els órgans directius següents:

a) Direcció General de Formació i Qualificació Professional

Assumeix les funcions en matèria de formació professional tant reglada com a ocupacional i contínua, avaluació, anàlisi de resultats i la proposta de mesures, iniciatives i actuacions per a la millora de la qualitat de la formació professional.

b) Direcció General de Treball, Cooperativisme i Economia Social

Assumeix les funcions en matèria de treball, conciliació laboral, inspecció de treball i foment del cooperativisme i de l'economia social.

**Article 13. De la Sotssecretaria**

La Sotssecretaria assumeix les funcions establides en l'article 69 de la Llei del Consell, així com les relatives a personal docent dependent de la conselleria i del personal no docent dels centres educatius excepte en aquelles matèries competència de la Conselleria de Justícia i Benestar Social, i la formació del professorat.

TÍTOL VI .Conselleria de Sanitat ****[8]****

**Article 14. De la Secretaria Autonómica de l'Agència Valenciana de Salut**

1. La Secretaria Autonómica de l'Agència Valenciana de Salut assumeix les funcions que li atribueix l'article 68 de la Llei del Consell en matèria de coordinació i planificació sanitària.

2. La Secretaria Autonómica de l'Agència Valenciana de Salut té atribuïdes les funcions i direcció de l'Agència Valenciana de Salut.

3. De la Secretaria Autonómica de l'Agència Valenciana de Salut depenen els órgans directius següents:

a) Direcció General de Recursos Humans de la Sanitat

Assumeix les funcions en matèria de gestió i tramitació dels assumptes relatius als recursos humans al servici del sistema públic valencià de salut, registre, processos de selecció i provisió i assessorament jurídicoadministratiu, relacions sindicals i condicions de treball, així com l'ordenació professional.

b) Direcció General de Règim Económic de la Sanitat

Assumeix les funcions en matèria de gestió económica, pressupostària i comptable, costos i facturació, infraestructures i el seu manteniment, Junta Central de Subministraments i expedients de contractació per a l'aprovisionament de productes i servicis.

c) Direcció General d'Ordenació i Assistència Sanitària

Assumeix les funcions en matèria de sistemes d'informació sanitària, gestió de centres sanitaris, recursos assistencials, concerts i convenis, atenció sanitària a la cronicitat, drogodependència i salut mental.

d) Direcció General de Farmàcia i Productes Sanitaris

Assumeix les funcions en matèria de planificació de recursos farmacèutics, ordenació, racionalització i control de l'ús del medicament, provisió i assistència farmacèutica, així com prestacions complementàries.

e) Direcció General d'Avaluació, Qualitat i Atenció al Pacient

Assumeix les funcions en matèria atenció i comunicació al pacient, avaluació i qualitat assistencial, Pla de Salut, assegurament sanitari i acreditació i registre de centres sanitaris públics i privats.

f) Direcció General d'Investigació i Salut Pública

Assumeix les funcions en matèria de coordinació de la investigació en salut pública, coordinació de centres i programes de salut pública, vigilància i control epidemiológic, seguretat alimentària i programes de salut.

**Article 15. De la Sotssecretaria**

La Sotssecretaria assumeix les funcions establides en l'article 69 de la Llei del Consell, així com la formació del personal al servici del sistema valencià de salut i la inspecció de servicis mèdics

TÍTOL VII .Conselleria d'Infraestructures, Territori i Medi Ambient

 

**Article 16. De la Secretaria Autonómica d'Infraestructures i Transport** ****[9]****

1. La Secretaria Autonómica d'Infraestructures i Transport assumeix les funcions que li atribueix l'article 68 de la Llei del Consell en matèria d'obres públiques, transports i logística, ports, costes, aeroports, actuacions própies en matèria de sól, incloent les referides a sól industrial; arquitectura, projectes urbans i equipaments, habitatge i qualitat de l'edificació.

2. De la Secretaria Autonómica d'Infraestructures i Transport depenen els órgans directius següents:

a) Direcció General d'Obres Públiques, Projectes Urbans i Habitatge

Assumeix les funcions en matèria d'infraestructures públiques, arquitectura, projectes i actuacions urbanes, equipaments, habitatge i qualitat de l'edificació, gestió i coordinació del patrimoni públic d'habitatge, plans d'habitatge, sól i actuacions concertades amb ens locals en matèria de patrimoni urbà i pla de millora municipal.

b) Direcció General de Transports i Logística

Assumeix les funcions en matèria de planificació i logística del transport, planificació, coordinació i execució de l'oferta intermodal del transport a la Comunitat Valenciana, seguretat viària, seguretat i ordenació del transport, administració de costes, planificació de ports i infraestructures portuàries de competència autonómica, així com la seua gestió i explotació, aeroports, gestió de la xarxa de transports i mobilitat metropolitana.

**Article 17. De la Secretaria Autonómica de Territori, Medi Ambient i Paisatge** ****[10]****

1. La Secretaria Autonómica de Territori, Medi Ambient i Paisatge assumeix les funcions que li atribueix l'article 68 de la Llei del Consell en matèria d'ordenació, planificació i actuacions territorials estratègiques, paisatge, espais naturals i biodiversitat, avaluació ambiental, coordinació territorial, cartografia, urbanisme, qualitat ambiental, residus i canvi climàtic.

2. De la Secretaria Autonómica de Territori, Medi Ambient i Paisatge depenen els órgans directius següents:

a) Direcció General de Medi Natural

Assumeix les funcions en matèria d'espais naturals i biodiversitat, gestió forestal i vies pecuàries, caça, pesca esportiva i gestió de parcs naturals.

b) Direcció General d'Avaluació Ambiental i Territorial

Assumeix les funcions en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d'urbanisme.

c) Direcció General de Qualitat Ambiental.

Assumeix les funcions en matèria de qualitat i educació ambiental, residus, control de la contaminació, protecció del medi ambient atmosfèric, intervenció administrativa ambiental, inspecció mediambiental i canvi climàtic.

**Article 18. De la Sotssecretaria**

La Sotssecretaria assumeix les funcions establides en l'article 69 de la Llei del Consell.

TÍTOL VIII .Conselleria de Justícia i Benestar Social

**Article 19. De la Secretaria Autonómica d'Autonomia Personal i Dependència**

1. La Secretaria Autonómica d'Autonomia Personal i Dependència assumeix les funcions que li atribueix l'article 68 de la Llei del Consell en matèria de coordinació de les polítiques de promoció de l'autonomia personal i atenció a les persones en situació de dependència, acció social i majors.

2. De la Secretaria Autonómica d'Autonomia Personal i Dependència depenen els órgans directius següents:

a) Direcció General de Persones amb Discapacitat i Dependència

Assumeix les funcions de proposta, programació i execució de les polítiques generals en matèria d'atenció a les persones en situació de dependència i discapacitat, promoció de l'autonomia personal, així com la coordinació de centres propis, assistència social a malalts mentals crónics, autorització i equipament de centres.

b) Direcció General d'Acció Social i Majors

Assumeix les funcions en matèria de proposta, programació i execució d'accions en matèria d'acció social tendents a afavorir la integració en la societat dels col·lectius en situació desfavorable o en risc d'exclusió social, la participació activa de les persones majors en la societat.

**Article 20. De la Secretaria Autonómica de Família i Solidaritat**

1. La Secretaria Autonómica de Família i Solidaritat assumeix les funcions que li atribueix l'article 68 de la Llei del Consell en matèria de direcció i execució de la política social i de família; atenció i programes de la dona, mediació i prevenció de la violència de gènere, integració de la immigració, cooperació al desenvolupament i solidaritat.

2. De la Secretaria Autonómica de Família i Solidaritat depenen els órgans directius següents:

a) Direcció General de Família i Dona

Assumeix les funcions en matèria de promoció i execució de les mesures necessàries per a assegurar una política integral en benefici de la família i la infància, així com les relatives a promoció i execució de mesures per a fer efectiu el dret a la igualtat de tracte i d'oportunitats entre dones i homes, atenció a la dona, mediació i prevenció de la violència de gènere, promoció, participació i programes de la dona.

b) Direcció General d'Integració i Cooperació

Assumeix les funcions en matèria d'integració de la immigració en els àmbits educatiu, laboral, sanitari i d'habitatge, així com les funcions en matèria de cooperació al desenvolupament i solidaritat.

c) Direcció General de la Joventut

Assumeix les funcions relacionades amb la joventut, i el seu titular exerceix la direcció general de l'Institut Valencià de la Joventut. Generalitat Jove.

**Article 21. De la Secretaria Autonómica de Justícia**

1. La Secretaria Autonómica de Justícia assumeix les funcions que li atribueix l'article 68 de la Llei del Consell en matèria d'infraestructures judicials, formació del personal al servici de l'administració de Justícia, planificació de l'Oficina Judicial, menor, adopcions, justícia gratuïta, víctimes de delicte, col·legis professionals, associacions, fundacions, registres i notariat.

2. De la Secretaria Autonómica de Justícia depenen els órgans directius següents:

a) Direcció General de Justícia

Assumeix les funcions en matèria de relacions amb la justícia, formació del personal, planificació de l'Oficina Judicial, justícia gratuïta, atenció a víctimes de delicte, col·legis professionals, associacions, fundacions, registres i notariat.

b) Direcció General del Menor

Assumeix les atribucions sobre el menor derivades de l'aplicació de la Llei Orgànica de Responsabilitat Penal dels Menors, protecció i inserció de menors i adopció.

**Article 22. De la Sotssecretaria**

La Sotssecretaria assumeix les funcions establides en l'article 69 de la Llei del Consell, així com les relatives a infraestructures, eliminació de barreres arquitectóniques, inspecció en matèria de servicis socials, formació i qualitat de vida.

TÍTOL IX .Conselleria d'Agricultura, Pesca, Alimentació i Aigua

**Article 23. De la Secretaria Autonómica d'Agricultura, Pesca, Alimentació i Aigua** ****[11]****

1. La Secretaria Autonómica d'Agricultura, Pesca, Alimentació i Aigua assumeix les funcions que li atribueix l'article 68 de la Llei del Consell en matèria de foment i garantia agrària, política agrària comuna, desenvolupament rural, investigació agrària, programes operatius, empreses agroalimentàries, cooperativisme agrari, producció i comercialització agrària, ramaderia i pesca, protecció, qualitat, innovació i tecnologia agroalimentària, i relacions amb la Unió Europea en les matèries esmentades, així com recursos hídrics.

2. De la Secretaria Autonómica d'Agricultura, Pesca, Alimentació i Aigua depenen els órgans directius següents:

a) Direcció General de Producció Agrària i Ramaderia.

Assumeix les funcions en matèria d'investigació agrària, experimentació, capacitació i transferència tecnológica, política agrària comuna, competitivitat de la producció agrària, protecció agroalimentària i ramaderia.

b) Direcció General d'Empreses Agroalimentàries i Desenvolupament Rural.

Assumeix les funcions en matèria d'augment del valor afegit dels productes agrícoles, ramaders i forestals, empreses agroalimentàries, cooperativisme agrari, comercialització, estratègia territorial rural i estructures agràries.

c) Direcció General d'Aigua

Assumeix les funciones en matèria de planificació, gestió i protecció de recursos hídrics, projectes d'infraestructures hidràuliques urbanes i de regadiu a la Comunitat Valenciana, construcció i explotació d'infraestructures hidràuliques, planificació i gestió de les conques internes de la Comunitat Valenciana, modernització de regadius, reutilització i estalvi de l'aigua, control i protecció de la qualitat de l'aigua i autorització d'abocaments.

**Article 24. De la Sotssecretaria**

La Sotssecretaria assumeix les funcions establides en l'article 69 de la Llei del Consell.

TÍTOL X .Conselleria de Turisme, Cultura i Esport

**Article 25. De la Secretaria Autonómica de Turisme i Projectes Estratègics** ****[12]****

1. La Secretaria Autonómica de Turisme i Projectes Estratègics assumeix les funcions que li atribueix l'article 68 de la Llei del Consell en matèria de política turística, projectes estratègics, control i supervisió de l'activitat i funcionament de l'Agència Valenciana del Turisme.

2. De la Secretaria Autonómica de Turisme i Projectes Estratègics depenen els órgans directius següents:

a) Direcció General de Turisme, tindrà les funcions en matèria de turisme, ecoturisme i turisme cultural i esportiu.

b) Direcció General de Projectes Estratègics

Assumeix les funcions en matèria de coordinació d'esdeveniments estratègics i grans projectes culturals, esportius o socials.

**Article 26.** ****[13]****

**Article 27. De la Sotssecretaria**

La Sotssecretaria assumeix les funcions establides en l'article 69 de la Llei del Consell.

TÍTOL XI .Conselleria de Governació

**Article 28. De la Secretaria Autonómica de Governació**

1. La Secretaria Autonómica de Governació assumeix les funcions que li atribueix l'article 68 de la Llei del Consell en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana, prevenció i extinció d'incendis i gestió de les competències en matèria de situacions d'emergència, desplegament de l'Estatut d'Autonomia de la Comunitat Valenciana, consultes populars i electorals.

2. De la Secretaria Autonómica de Governació depenen els órgans directius següents:

a) Direcció General de Seguretat i Protecció Ciutadana

Assumeix les funcions en matèria de seguretat pública i protecció ciutadana, espectacles, establiments públics i activitats recreatives, coordinació i selecció de policies locals a la Comunitat Valenciana, formació de policies locals, formació en matèria d'emergències, protecció civil i ciutadana, ajudes a les víctimes del terrorisme i direcció de la unitat del Cos Nacional de Policia adscrita a la Comunitat Valenciana, consultes populars i electorals, en el marc de la Llei Orgànica de Règim Electoral General i la Llei Electoral Valenciana.

b) Direcció General de Prevenció, Extinció d'Incendis i Emergències

Assumeix les funcions en matèria de direcció i gestió de les polítiques de la Generalitat en matèria de prevenció i extinció d'incendis, gestió d'emergències, informació i conscienciació ciutadana en matèria de prevenció d'incendis. Direcció i gestió de l'encomanda del Consell de Seguretat Nuclear a la Generalitat i de la participació de la Generalitat en els consorcis de bombers.

c) Direcció General de Coordinació del Desplegament Estatutari

Assumeix les funcions en matèria d'impuls del desplegament de l'Estatut d'Autonomia de la Comunitat Valenciana, coordinació amb altres departaments per a la creació dels organismes previstos en l'Estatut d'Autonomia de la Comunitat Valenciana, i direcció i gestió de les polítiques de la Generalitat destinades al desplegament de l'autogovern, recuperació del dret foral civil valencià i promoció i impuls i investigació de les tradicions i institucions tradicionals del poble valencià.

**Article 29. De la Sotssecretaria**

La Sotssecretaria assumeix les funcions establides en l'article 69 de la Llei del Consell, així com en matèria de bandes de música, societats musicals i pilota valenciana.

DISPOSICIONS TRANSITÒRIES

**Primera**

Fins a l'aprovació dels reglaments orgànics i funcionals de les diferents conselleries romandran vigents els actuals reglaments orgànics i funcionals en el que no s'oposen al que disposa el present decret.

**Segona**

Mentre la Conselleria d'Hisenda i Administració Pública no efectue les modificacions pressupostàries derivades del present decret, els diferents centres directius gestionaran els crèdits relatius a les competències que els han estat atribuïdes.

DISPOSICIÓ DEROGATÒRIA

**Única. Derogació normativa**

Queda derogat el Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat i totes les disposicions de rang igual o menor que s'oposen al que estableix el present decret.

DISPOSICIÓ FINAL

**Única. Entrada en vigor**

El present decret entrarà en vigor el dia que s'aprove.

València, 24 de juny de 2011

El president de la Generalitat,

FRANCISCO CAMPS ORTIZ

---

****[1]****Article 1 redactat segons el **[DECRET 89/2011, de 26 d'agost, del Consell](http://www.docv.gva.es/index.php?id=26&sig=009193/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D89%26ANYO_DISPOSICION%3D2011)**, pel qual es modifiquen els articles 1, 3, 5, 16, 17 i 23 del Decret 75/2011, de 24 de juny, del Consell (DOCV núm. 6596 de  29 d’agost) Ref. Base de dades 009193/2011.

****[2]****Article 3 redactat segons el **[DECRET 89/2011, de 26 d'agost, del Consell](http://www.docv.gva.es/index.php?id=26&sig=009193/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D89%26ANYO_DISPOSICION%3D2011)**.

****[3]****Article 4 redactat segons el **[DECRET 18/2012, de 27 de gener, del Consell](http://www.docv.gva.es/index.php?id=26&sig=001021/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D18%26ANYO_DISPOSICION%3D2012)**, pel qual es modifica l'article 4 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. (DOCV núm. 6702 de 30.01.2012) Ref. Base de dades 001021/2012.

****[4]****Article 5 redactat segons el **[DECRET 121/2011, de 16 de setembre, del Consell](http://www.docv.gva.es/index.php?id=26&sig=009637/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D121%26ANYO_DISPOSICION%3D2011)**, pel qual es modifica l'article 5 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en la redacció donada pel Decret 89/2011, de 26 d'agost. (DOCV núm. 6611 de 19.09.2011) Ref. Base de dades 009637/2011.

****[5]****Article 6 redactat segons el **[DECRET 84/2012, d'1 de juny, del Consell](http://www.docv.gva.es/index.php?id=26&sig=005472/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D84%26ANYO_DISPOSICION%3D2012)**, pel qual es modifica l'article 6 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. (DOCV núm. 6788 de 04.06.2012) Ref. Base de dades 005472/2012.

****[6]****  Títol IV redactat segons el **[DECRET 197/2011, de 23 de desembre, del Consell](http://www.docv.gva.es/index.php?id=26&sig=012885/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D197%26ANYO_DISPOSICION%3D2011)**, pel qual es modifica el títol IV del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. (DOCV núm. 6678 de 26.12.2011) Ref. Base de dades 012885/2011.

****[7]****  Article 11 redactat segons el **[DECRET 102/2012, de 22 de juny, del Consell](http://www.docv.gva.es/index.php?id=26&sig=006217/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D102%26ANYO_DISPOSICION%3D2012)**, pel qual es modifica l'article 11 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. (DOCV núm. 6803 de 25.06.2012) Ref. Base de dades 007539/2011.

****[8]****Articles 14 i 15 redactats segons la **[Correcció d’Errades](http://www.docv.gva.es/index.php?id=26&tl=orden%207%2F2010&url_lista=%26TEXTO_LIBRE%3Dorden%25453%2F2010%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26vigente%3D1&sig=007694/2011&url_lista=%26CHK_TEXTO_LIBRE%3D1%26FECHA_INICIAL%3D30/06/2011%26FECHA_FINAL%3D30/06/2011%26tipo_search%3Dlegislacion%26num_tipo%3D6%26TD%3DCorrecci%25F3%2520d%2527%2527errades)** publicada en el DOCV núm,6555, de 30.06.2011 (Ref. Base de dades 007694/2011)

****[9]****Article 16 redactat segons el **[DECRET 89/2011, de 26 d'agost, del Consell](http://www.docv.gva.es/index.php?id=26&sig=009193/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D89%26ANYO_DISPOSICION%3D2011).**

****[10]****  Article 17 redactat segons el [**DECRET 89/2011, de 26 d'agost, del Consell**](http://www.docv.gva.es/index.php?id=26&sig=009193/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D89%26ANYO_DISPOSICION%3D2011).

****[11]****  Article 23 redactat segons el [**DECRET 89/2011, de 26 d'agost, del Consell**](http://www.docv.gva.es/index.php?id=26&sig=009193/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D89%26ANYO_DISPOSICION%3D2011).

****[12]****  Article 25 redactat segons el **[DECRET 117/2012, de 20 de juliol, del Consell](http://www.docv.gva.es/index.php?id=26&sig=007191/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D117%26ANYO_DISPOSICION%3D2012)**, pel qual es modifica l'article 25 i se suprimix l'article 26 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. (DOCV núm. 6824 de 23.07.2012) Ref. Base de dades 007191/2012.

****[13]****  Article 26 soprés pel **[DECRET 117/2012, de 20 de juliol, del Consell](http://www.docv.gva.es/index.php?id=26&sig=007191/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D117%26ANYO_DISPOSICION%3D2012)**.

**Redacció anterior:**

***Article 26 De la Secretaria Autonómica de Cultura i Esport.***

*1. La Secretaria Autonómica de Cultura i Esport assumeix les funcions que li atribueix l'article 68 de la Llei del Consell en matèria de proposta i execució de la política cultural relatives a teatre, música, cinema, exposicions i museus; llibre, biblioteques, arxius, patrimoni cultural valencià, política lingüística, esport, traducció i correcció de textos. S'exceptuen les relatives a bandes de música, societats musicals i pilota valenciana**.***

*2. De la Secretaria Autonómica de Cultura i Esport depenen els órgans directius següents:*

*a) Direcció General de Patrimoni Cultural. Assumeix les funcions en matèria de conservació, protecció, enriquiment, restauració i difusió del patrimoni cultural valencià, tant moble com immoble, museus, polítiques de foment del llibre i la lectura, patrimoni bibliogràfic, gestió de biblioteques, arxius, suport tècnic i promoció cultural, així com política lingüística, traducció i correcció de textos.*

*b) Direcció General de l'Esport. Assumeix les funcions en matèria de foment i promoció de l'activitat esportiva, dinamització de la pràctica esportiva ciutadana, relació i col·laboració amb les entitats i organismes esportius, cooperació amb entitats privades que fomenten l'esport i coordinació d'esdeveniments de caràcter esportiu organitzats per la Generalitat.*


Còpia Permalink ELI